**МОТИВИ**

**КЪМ ПРОЕКТ НА НАРЕДБА № 19 ЗА УПРАВЛЕНИЕ НА ГОРСКИТЕ ТЕРИТОРИИ СОБСТВЕНОСТ НА ОБЩИНА КРИВОДОЛ, ОБЛ. ВРАЦА**

 **УВАЖАЕМИ ДАМИ И ГОСПОДА,**

 На основание чл.26, ал.3 от Закона за нормативните актове, във връзка с чл. 77 от Административнопроцесуалния кодекс и на основание чл.181, ал.6 от Закона за горите, чл.21, ал.2, във връзка с ал.1, т.8 от Закон за местното самоуправление и местната администрация и чл.8, ал.2 от Закона за общинската собственост е разработен настоящият проект на Наредба за управление на горски територии собственост на Община Криводол.

Предложенията и становищата могат да бъдат изпратени на следния адрес:

krivodol@mbox.is-bg.net

 Във връзка с горепосоченото Ви предлагам мотиви към Наредбата за управление на горските територии на община Криводол, както следва:

**I. Причини и мотиви за приемане на Наредба за управление на горските територии на община Криводол**:

 След влизане в сила на новия Закон за горите и свързаните с него подзаконови нормативни актове се промениха принципни положения, свързани с управлението на горите, в т.ч. собственост на общините.

 Законът за горите регламентира правилата за управление на горските територии – общинска собственост. В изпълнение на чл. 181, ал. 6 от цитирания закон е необходимо да се приеме Наредба за реда за управление на горските територии собственост на Община Криводол.

 Проектът на Наредбата е основан на принципите за устойчиво, природосъобразно и многофункционално управление и стопанисване на горските територии, собственост на община Криводол.

 Проектът на Наредбата за реда за управление на горските територии – собственост на община Криводол е съобразен с регламентите и изискванията на новата нормативна уредба. Уредени са собствеността, правомощията, задълженията и отговорността на Общината, свързани с управлението на горските територии, опазването, стопанисването и ползването на общинските горски територии с цел тяхното оптимално развитие. По-важните акценти, които следва да бъдат отбелязани са: Устойчивото и природосъобразно управление на общинските горски територии.

 Разписан е редът за разпореждането с горските територии, собственост на Общината и управлението им. Естественото възобновяване и залесяване с дървесни и храстовидни видове, редът, условията и начините за възлагане изпълнението на дейности в горските територии на Общината, редът и условията за ползването на дървесина и недървесни горски продукти., редът и условията за провеждането на сечи в горските територии – общинска собственост Регламентира се защитата на горските територии, обхващаща мерки за превенция и борба с болести, вредители, пожари и други въздействия. Регламентирани са правилата за достъпа до горските територии – общинска собственост и строителството в тях, редът за опазване на горските територии – общинска собственост.

 С приемането на Наредбата се създава възможност за регламентация на принципите на управлението на горските територии – общинска собственост и организация на управлението и контрола на дейностите в тях.

**II. Цели, които се поставят с приемане на Наредбата са:**

 - Постигане на яснота, публичност и обективност при управление на горските територии собственост на община Криводол.

 - Организацията по оперативното управление и контрола на дейностите в горските територии.

 - Законосъобразно провеждане на процедурите по управление и разпореждане с общинската собственост.

**III. Очаквани резултати от приемане на Наредбата:**

 - Устойчиво стопанисване на общинските горски територии, поддържане и подобряване състоянието им, опазването и увеличаване на производството на дървесина и недървесни горски продукти, чрез природосъобразно стопанисване.

**IV.** Финансови средства, необходими за прилагането на Наредбата:

Проектът на предлаганата Наредба няма да изисква допълнителни финансови или други средства.

**V. Анализ за съответствие с правото на Европейския съюз:**

 Предлаганият проект на Наредба за реда за управление на горските територии– собственост на община Криводол е подзаконов нормативен акт за прилагане на отделни разпоредби на Закона за горите, поради което проектът на Наредбата е разработен в съответствие с правото на Европейския съюз.

**ПРОЕКТ!**

**НАРЕДБА № 19**

**ЗА УПРАВЛЕНИЕ НА ГОРСКИТЕ ТЕРИТОРИИ**

**СОБСТВЕНОСТ НА ОБЩИНА КРИВОДОЛ**

**Глава първа**

**ОБЩИ ПОЛОЖЕНИЯ**

**Чл. 1.** Тази наредба урежда обществените отношения, свързани с управлението на общинските горски територии.

**Чл. 2.** Гори и горски територии са площите от землището на общината, отговарящи на условията на чл. 2 от Закона за горите.

**Чл. 3.** Организацията по управлението на общинските горски територии се осъществява от Кмета на общината.

**Чл. 4.** Горските територии изпълняват следните основни функции:

 1. защита на почвите, водните ресурси и чистотата на въздуха;

 2. поддържане на биологичното разнообразие на горските екосистеми;

 3. осигуряване на социални, образователни, научни, ландшафтни и рекреационни

ползи за обществото;

 4. защита на природното и културното наследство;

 5. производство на дървесни и недървесни горски продукти;

 6. регулиране на климата и усвояване на въглерода.

**Чл. 5. (1)** За управлението на горските територии общинска собственост се сключва договор по реда на чл. 181, ал. 1, т. 2 от Закона за горите с държавни горски или ловни стопанства – териториални поделения на „Северозападно държавно предприятие“ ДП.

 **(2)** Промяната на формата на управление по ал.1 се определя с решение на Общинския съвет.

**Раздел I**

**Собственост**

**Чл. 6.** Общинска собственост са горските територии, правото на собственост, върху които е възстановено на общината, както и тези, придобити от нея чрез правна сделка или по други придобивни способи, и не представляват държавна или частна собственост.

**Чл. 7. (1)** Горите и земите от общинските горски територии са публична и частна общинска собственост.

 **(2)** Публична общинска собственост са горските територии – общинска собственост:

 1. предоставени за управление на ведомства за изпълнение на функциите им или във връзка с отбраната и сигурността на страната, или за извършване на здравни, образователни и хуманитарни дейности;

 2. попадащи в най - вътрешния пояс на санитарно - охранителните зони на водоизточниците и съоръженията за питейно - битово водоснабдяване и на водоизточниците на минерални води по Закона за водите;

 3. попадащи в защитени територии по смисъла на чл. 5, т. 3, 5 и 6 от Закона за защитените територии;

 4. включени в териториите за опазване недвижимото културно наследство по Закона за културното наследство.

 **(3)** Частна общинска собственост са всички останали горски територии на общината.

 **(4)** Собствеността на общината върху поземлени имоти в горските територии се удостоверява с един от следните документи:

1. акт за общинска собственост;

2. договор за придобиване право на собственост;

3. решение, издадено от общинската служба по земеделие по местонахождението на поземления имот, с приложена към него скица на имота.

**Раздел II**

**Разпореждане с общинските горските територии**

**Чл. 8. (1)** Разпореждането с горските територии - собственост на общината, се извършва по реда предвиден в Глава четвърта от Закона за общинската собственост и при съобразяване с разпорежданията на Закона за горите.

 **(2)** Общината може да придобива поземлени имоти в горски територии чрез покупка, замяна, дарение, делба, завещание или чрез други начини, определени в закона.

**Чл. 9. (1)** За нуждите на общината и с цел увеличаване лесистостта на землището, общината може да закупува горски и земеделски територии - собственост на физически лица, на юридически лица и на държавата.

 **(2)** Закупуването от общината на горски територии се извършва въз основа на разпоредбите и при спазване на условията на Закона за общинската собственост, след решение на Общински съвет.

 **(3)** Въз основа на решението на общинския съвет по ал. 2, кмета на общината приема решение за откриване на процедурата, в което се посочват:

1. общините и землищата, в които общината желае да закупи имоти;

2. методиката за оценка на предложенията, както и критериите за избор на имотите - предмет на сделката;

3. датата, мястото и часът на разглеждане на предложенията;

4. начинът на плащане и евентуални обезпечения;

5. специални изисквания към участниците;

6. други условия.

 **(4)** Решението по ал. 3 се оповестява публично чрез средствата за масово осведомяване, на интернет страницата на общината или по друг подходящ начин в срок, не по-малък от два месеца преди датата на разглеждане на предложенията.

 **(5)** Заинтересуваните лица правят писмено предложение до кмета на общината, в което съобщават предложението си. В него се посочва предлаганата от продавача цена на имота и се прилагат:

1. документ за собственост;

2. скица на имота;

3. данъчна оценка на имота;

4. извадка от горскостопанския план или програма за съответния имот.

 **(6)** В деня, определен за разглеждане на предложенията, кметът на общината назначава комисия, която да разгледа получените предложения и да направи предложение за закупуване на имотите, съответно за отказ за закупуване. За работата на комисията се изготвя протокол.

 **(7)** Въз основа на протокола по ал. 6 кметът на общината сключва договори с лицата, определени за продавачи, за закупуване на имотите им.

 **(8)** Договорът по ал. 7 влиза в сила от датата на вписването му в службата по вписванията по местонахождението на имота.

**Чл. 10. (1)** Общината може да продава горски територии – частна общинска собственост, по реда на Закона за общинската собственост, при спазване на разпоредбите на Закона за горите.

 **(2)** Продажба по ал. 1 се извършва:

1. за прекратяване на съсобственост върху горски територии между общината и други съсобственици;

2. когато с влязъл в сила общ устройствен план е предвидена промяна на предназначението на горската територия за създаване на нови или разширяване строителните граници на съществуващи урбанизирани територии.

 **(3)** В случаите по ал. 2, т. 1 продажбата се извършва без провеждане на търг, когато другите съсобственици са приели предложението за продажба по реда на Закона за собствеността.

 **(4)** Горски територии, предоставени за нуждите на националната сигурност и отбраната, могат да се продават по предложение или след съгласуване с ръководителя на съответното ведомство, на което са предоставени.

**Чл. 11. (1)** Замяна на поземлени имоти в горски територии - частна общинска собственост, може да се извърши само в случай че тя е:

 1. способ за прекратяване на съсобственост върху горски територии между държавата, съответно общината и други съсобственици;

 2. начин за изпълнение на задължения, произтичащи от международен договор;

 3. необходима във връзка със строителството на обекти с национално значение по смисъла на Закона за устройство на територията или на национални обекти по смисъла на Закона за държавната собственост;

 4. необходима във връзка със строителството на общински обекти от първостепенно значение по смисъла на Закона за устройство на територията, които са публична общинска собственост;

 5. способ за промяна на собствеността върху съществуващи горски автомобилни пътища или части от тях между държавата, общини и горски сдружения;

 6. между държавата и община или между общини.

 **(2)** В случаите по ал. 1, т. 1 придобиваните от общината поземлени имоти вследствие на замяната трябва да граничат с горски територии - общинска собственост.

 **(3)** Не се допуска замяна на поземлени имоти в горски територии - частна общинска собственост, когато:

 1. върху имотите, собственост на физически или юридически лица, са учредени ипотека или други вещни права;

 2. разликата в стойността на имотите - предмет на замяна, определени по реда на наредбата по чл. 86, ал. 2 от Закона за горите, е по-голяма от 5 на сто;

 3. имотите - предмет на замяна, са отдадени под наем или под аренда;

 4. в резултат на замяната се разделят имоти общинска собственост.

 **(4)** В случаите по ал. 1, т. 2 - 5 с договора за замяна се определя и срокът за изграждане на обекта или съоръжението. При неспазване на условията по договора същият се разваля по съдебен ред. 5

**Раздел III**

**Управление на поземлени имоти в общинските горски територии**

**Чл. 12. (1)** Поземлени имоти в горски територии общинска собственост могат да бъдат предоставени за временно ползване под наем или под аренда.

1. срокът за отдаване под наем, не може да бъде по – дълъг от 10 години;

2. срокът за отдаване под аренда, не може да бъде по – дълъг от 30 години.

**(2)** Поземлени имоти в горски територии - общинска собственост, могат да се отдават под наем или под аренда, при условие, че не се променят функциите на територията, не се възпрепятства осъществяването на други дейности в нея и не се увреждат почвите.

 **(3)** Поземлени имоти в горски територии - общинска собственост, предоставени под наем или под аренда, не могат да се пренаемат или преарендуват, както и да се ползват съвместно по договор с трети лица.

 **(4)** Поземлените имоти в горски територии общинска собственост, предоставени под наем или под аренда, се ползват само за дейностите, за които са предоставени.

**Чл. 13. (1)** Поземлените имоти в горски територии - общинска собственост, се отдават под наем в случаите, когато за ползването на имота не е необходимо да се променя начинът на трайно ползване на територията.

 **(2)** Поземлени имоти в горски територии - общинска собственост, могат да се отдават под наем от кмета на общината след решение на общинския съвет, без провеждане на търг:

 1. на юридически лица с нестопанска цел, определени за осъществяване на общественополезна дейност - за осъществяване на техните нестопански дейности;

 2. когато територията се отдава под наем за срок, по-кратък от една година;

 3. за поставяне на преместваеми санитарни и складови помещения, необходими за аквакултури и свързаните с тях дейности за обекти, регистрирани в интегрираната информационна система на Българската агенция по безопасност на храните - на лица, които са собственици или имат предоставени права за ползване на обекти и съоръжения за развъждане и отглеждане на риба и други водни организми, регистрирани са по чл. 25 от Закона за рибарството и аквакултурите и имат разрешително по чл. 46, ал. 1, т. 2 от Закона за водите - за срока на това разрешително, но не по-дълъг от 10 години; предоставената площ не може да бъде по-голяма от един декар.

 **(2)** Поземлени имоти в горски територии - общинска собственост, могат да се отдават под наем или под аренда, при условие, че не се променят функциите на територията, не се възпрепятства осъществяването на други дейности в нея и не се увреждат почвите.

 **(3)** Поземлени имоти в горски територии - общинска собственост, предоставени под наем или под аренда, не могат да се пренаемат или преарендуват, както и да се ползват съвместно по договор с трети лица.

 **(4)** Поземлените имоти в горски територии общинска собственост, предоставени под наем или под аренда, се ползват само за дейностите, за които са предоставени.

**Чл. 14. (1)** Поземлените имоти в горски територии - общинска собственост, се отдават под наем в случаите, когато за ползването на имота не е необходимо да се променя начинът на трайно ползване на територията.

 **(2)** Поземлени имоти в горски територии - общинска собственост, могат да се отдават под наем от кмета на общината след решение на общинския съвет, без провеждане на търг:

 1. на юридически лица с нестопанска цел, определени за осъществяване на общественополезна дейност - за осъществяване на техните нестопански дейности;

 2. когато територията се отдава под наем за срок, по-кратък от една година;

 3. за поставяне на преместваеми санитарни и складови помещения, необходими за аквакултури и свързаните с тях дейности за обекти, регистрирани в интегрираната информационна система на Българската агенция по безопасност на храните - на лица, които са собственици или имат предоставени права за ползване на обекти и съоръжения за развъждане и отглеждане на риба и други водни организми, регистрирани са по чл. 25 от Закона за рибарството и аквакултурите и имат разрешително по чл. 46, ал. 1, т. 2 от Закона за водите - за срока на това разрешително, но не по-дълъг от 10 години; предоставената площ не може да бъде по-голяма от един декар.

**Чл. 15. (1)** Когато под наем се отдават имоти в горски територии-общинска собственост, които съгласно горскостопанския план са пасище, ливада или поляна, срокът на договора за наем е не по-малко от 5 години. До участие в търг се допускат кандидати, които отговарят едновременно на следните условия:

 1. са собственици или ползватели на животновъдни обекти с пасищни селскостопански животни по смисъла на Закона за собствеността и ползването на земеделските земи;

 2. обектите са регистрирани в интегрираната информационна система на Българската агенция по безопасност на храните (БАБХ);

 3. обектите са регистрирани на територията на общината, в която попадат имотите, предмет на търга.

 **(2)** Областната дирекция на БАБХ предоставя служебно извлечение от интегрираната система за животновъдните обекти за територията на съответната община.

 **(3)** Алинея 1 не се прилага, когато под наем се отдават имоти за спортни дейности или се предоставят площи до един декар.

 **(4)** За свободните площи, останали след отдаването под наем при условията на ал. 1 и 3, се прилага редът по чл. 14

**Чл. 16.** При сключване или прекратяване на договор за наем на поземлени имоти в горски територии общинска собственост, за срок, по-дълъг от три години, наемодателят писмено уведомява Регионална дирекция по горите – гр. Берковица.

 **Чл. 17. (1)** Поземлените имоти в горските територии - общинска собственост, могат да бъдат предоставени за временно ползване чрез аренда, когато ползването е свързано с промяна на начина на трайно ползване на територията.

 **(2)** Обект на договора за аренда могат да бъдат и съществуващите в съответния имот сгради, машини и съоръжения, обслужващи дейностите по договора.

 **(3)** Поземлени имоти в горски територии - общинска собственост, могат да бъдат предоставени за временно ползване чрез аренда след провеждане на търг. Заповедта за откриване на търга се издава от кмета на общината след решение на общинския съвет.

 **(4)** Арендодателят предприема действия за отразяване на промяната на начина на трайно ползване на територията в кадастралната карта, съответно в картата на възстановената собственост след сключването на договора, съответно след неговото прекратяване.

 **Чл. 18.** При сключване или прекратяване на договор за аренда на поземлени имоти в горски територии общинска собственост, общината писмено уведомява Регионална дирекция по горите – гр. Берковица.

**Чл. 19.** Ползването на дървесина не може да бъде предмет на договор за наем на поземлен имот в горска територия общинска собственост.

**Чл. 20.** Предоставянето под наем или под аренда на поземлени имоти в горски територии – общинска собственост, се извършва по ред, определен с Наредба № 7 за реда за придобиване, управление и разпореждане с общинско имущество на Община Криводол.

**Раздел IV**

**Учредяване на ограничени вещни права върху общински горски територии**

**Чл. 21. (1)** Право на строеж върху поземлени имоти в горски територии – общинска собственост без промяна на предназначението на територията се учредява за изграждане на:

 1. стълбове за въздушни електропроводи;

 2. стълбове за телекомуникационно оборудване, радио и телевизионно разпространение, съобщителни линии, безжичен интернет и други съоръжения на техническата инфраструктура;

 3. сгради и съоръжения, свързани с управлението, възпроизводството, ползването и опазването на горите и дивеча, независимо от тяхната собственост:

 а) автомобилни горски пътища;

 б) заслони за обществено ползване;

 в) ферми за отглеждане на дивеч, риболюпилни и рибарници;

 г) посетителски и информационни центрове, които не включват помещения за постоянно или временно обитаване;

 д) горски и ловни кантони, които не включват помещения за постоянно или временно обитаване;

 е) контролни горски пунктове, които не включват помещения за постоянно или временно обитаване, както и съоръжения за опазване на горите от пожари;

 ж) зооветеринарни и биотехнически съоръжения;

4. станции и стълбове на съществуващи лифтове и влекове, които са търпими строежи по Закона за устройство на територията, включително за нуждите на основен ремонт, реконструкция, подмяна и/или модернизация - за срок до 20 години

5. съоръжения и обекти за реставрация и адаптация на недвижими археологически културни ценности.

 **(2)** Правото на строеж за поземлени имоти в горски територии общинска собственост се учредява безсрочно или за определен срок от кмета на общината след решение на общинския съвет.

 **(3)** Не се разрешава изграждането на обекти по ал. 1, т. 3, букви "б" - "е", когато това не е предвидено в приетите за съответната територия горскостопански планове, програми или планове за управление на защитени територии.

**(4)** Не се учредява право на строеж върху поземлени имоти в горски територии в случаите, когато в специален закон е въведена забрана за строителство.

**Чл. 22. (1)** За предварително съгласуване за учредяване право на строеж върху поземлени имоти в горски територии общинска собственост инвеститорът прави искане пред кмета на общината.

 **(2)** Искането за предварително съгласуване за учредяване право на строеж за поземлени имоти в горските територии общинска собственост, се придружава от следните документи:

1. скица на имота от кадастралната карта или от картата на възстановената собственост, съгласувана от Регионална дирекция по горите – гр. Берковица;

2. задание за изработване на подробен устройствен план, изготвено в съответствие с разпоредбите на Закона за устройство на територията.

 **(3)** В двумесечен срок от постъпване на искането, кметът на общината се произнасят по него. Решението на кмета на общината се съобщава и може да се обжалва по реда на Административнопроцесуалния кодекс.

 **(4)** Не се изисква предварително съгласуване за учредяване право на строеж за изграждане на обекти по чл. 23, ал. 1, т. 3, букви "б" - "е".

**Чл. 23. (1)** За учредяване право на строеж чл. 21, ал. 1, т. 2, т. 3, буква "ж" и т. 4 и т. 5 върху поземлени имоти в горски територии общинска собственост, се подава заявление по образец до кмета на общината, комплектувано със следните документи:

1. скици на имотите от кадастралната карта и извадка от кадастралния регистър с данни за имотите или скици на имотите от картата на възстановената собственост и партиди за тях, съгласувани от Регионална дирекция по горите – гр. Берковица;

2. одобрен подробен устройствен план и удостоверение, че актът за одобряването му е влязъл в сила, издадено от органа, който го е одобрил;

3. оценка на имота съгласно наредбата по чл. 86, ал. 2 от Закона за горите;

4. влязъл в сила административен акт, издаден по реда на Глава шеста от Закона за опазване на околната среда и/или по реда на Закона за биологичното разнообразие и становище на компетентния орган по околна среда.

**(2)** Заявленията за учредяване право на строеж се разглеждат по реда на тяхното постъпване.

**(3)** Кметът на общината се произнася по заявлението в едномесечен срок от датата на постъпването му, като учредява право на строеж върху горската територия или постановява отказ.

**(4)** Цената за учреденото вещно право на строеж се посочва в акта за учредяването му и се заплаща в тримесечен срок от влизането в сила на акта.

**(5)** Актовете, с които се учредява право на строеж върху горска територия общинска собственост или се постановява отказ се съобщават и могат да се обжалват по реда на Административнопроцесуалния кодекс, както и се публикуват на интернет страницата на общината.

**(6)** Въз основа на влезлия в сила акт за учредяване правото на строеж и извършеното плащане по ал. 4 се сключва договор между заявителя и кмета на общината. Договорът се вписва от заявителя в службата по вписванията по местонахождение на имота, а копие от вписания договор се изпраща в Регионална дирекция по горите – гр. Берковица.

**Чл. 24.** **(1)** Правата на лицето, в полза на което е учредено правото на строеж, се погасяват:

1. в случай на неплащане на дължимата цена в срока по чл. 23, ал. 4;

2. ако правото не се упражни в продължение на 5 години.

 **(2)** Средствата от учреденото право на строеж върху горска територия общинска собственост постъпват в общината.

 **(3)** В случай на погасяване на правата по ал. 1 лицето, в чиято полза е учредено правото на строеж, е длъжно да премахне за своя сметка изградените в имота постройки и съоръжения, както и да извърши възстановяване на терена, освен ако не е уговорено друго в акта за учредяването.

**Чл. 25.** **(1)** Дървесината от поземлените имоти в горските територии общинска собственост, върху които е учредено право на строеж, е собственост на заявителя.

 **(2)** Добивът и разпореждането с дървесината по ал. 1 се организира от заявителя по реда на Закона за горите за негова сметка.

 **(3)** В едногодишен срок след изтичане на срока, за който е учредено правото на строеж, лицето, в полза на което е учредено, е длъжно да премахне за своя сметка постройките и съоръженията, както и да извърши възстановяване на терена, освен ако не е уговорено друго в акта за учредяването му.

**Чл. 26. (1)** Сервитут върху поземлени имоти в горски територии може да се учреди за изграждане и/или обслужване на:

 1. надземни и подземни проводи за хидротехнически съоръжения, водопроводи и канализации, въздушни и подземни електропроводи, кабели и други довеждащи и отвеждащи проводи на техническата инфраструктура, включително на прилежащите към тях съоръжения (шахти с площ до 15 кв. м или стъпки с площ до 100 кв. м на стълбове за въздушни електропроводи)

 2. телефонни, телеграфни, радиосъобщителни и други линии;

 3. лифтове и влекове - за срок до 30 години;

 4. обхвата на съоръжения от ветрогенераторни и фотоволтаични паркове;

 5. нефтопроводи, топлопроводи, газопроводи, нефтопродуктопроводи, надземни и подземни проводи за хидротехнически съоръжения за производство на електрическа енергия.

 **(2)** Сервитут върху поземлени имоти в горски територии може да се учреди за обслужване на надземни и подземни проводи за хидротехнически съоръжения, водопроводи и канализации.

 **(3)** Сервитут върху поземлени имоти в горски територии се учредява безсрочно или за определен срок от кмета на общината след решение на общинския съвет - за поземлени имоти в горски територии - общинска собственост.

**Чл. 27. (1)** За предварително съгласуване на учредяване на сервитут върху поземлени имоти в горски територии общинска собственост инвеститорът прави искане до кмета на общината.

 **(2)** Искането за предварително съгласуване за учредяване на сервитут върху поземлени имоти в горските територии общинска собственост, се придружава от следните документи:

1. скица на имота или извадка за група поземлени имоти от кадастралната карта или от картата на възстановената собственост, извадка от кадастралния регистър на недвижимите имоти или от картата на възстановената собственост с данни за имотите и партиди за тях;

2. задание за изработване на подробен устройствен план, изготвено в съответствие с разпоредбите на Закона за устройство на територията.

 (3) В едномесечен срок от постъпване на искането кметът на общината се произнася по него. Решението се съобщава по реда на Административнопроцесуалния кодекс и може да се обжалва при условията и по реда, определени в него.

**Чл. 28. (1)** За учредяване на сервитут върху поземлени имоти в горски територии общинска собственост се подава заявление по образец до кмета на общината.

 **(2)** Към заявлението по ал. 1 се прилагат:

1. скица на имота от кадастралната карта или от картата на възстановената собственост, извадка от кадастралния регистър на недвижимите имоти или от картата на възстановената собственост с данни за имотите и партиди за тях или комбинирана скица, съдържаща същите данни;

2. одобрен подробен устройствен план и удостоверение, че актът за одобряването му е влязъл в сила, издадено от органа, който го е одобрил;

3. документ за определяне на цената за сервитута;

4. влязъл в сила административен акт, издаден по реда на глава шеста от Закона за опазване на околната среда и/или по реда на Закона за биологичното разнообразие и становище на компетентния орган по околна среда.

 **(3)** Когато за изграждането на обект или съоръжение в горски територии общинска собственост е необходимо учредяване право на строеж и сервитут, заявленията се разглеждат едновременно.

 **(4)** Кметът на общината се произнася по заявлението в едномесечен срок от датата на постъпването му, като учредява сервитут или постановява отказ.

 **(5)** За учредяване на сервитут върху поземлени имоти в горски територии общинска собственост, се заплаща цена, определена с наредбата по чл. 86, ал. 2 от Закона за горите. Цената за учредяване на сервитута се посочва в акта за учредяването му.

 **(6)** Актовете по ал. 4 се съобщават и могат да се обжалват по реда на Административнопроцесуалния кодекс, както и се публикуват на интернет страницата на общината.

 **(7)** Цената по ал. 5 се заплаща в тримесечен срок от влизането в сила на акта за учредяване на сервитут. В случай че цената не бъде заплатена в определения срок, правата на лицето, в чиято полза е учреден сервитутът, се погасяват.

 **(8)** Въз основа на влезлия в сила акт за учредяване на сервитут и извършеното плащане на дължимата цена се сключва договор между заявителя и кмета на общината. Договорът се вписва от лицето, в чиято полза е учреден сервитутът, в службата по вписванията по местонахождение на имота и копие от вписания договор се изпраща в Регионална дирекция по горите – гр. Берковица.

 **(9)** Цената за учредения сервитут върху поземлени имоти в горски територии общинска собственост постъпва в общината.

**Чл. 29. (1)** Право на ползване върху поземлени имоти в горски територии може да се учреди от кмета на общината след решение на общинския съвет - за поземлени имоти в горски територии - общинска собственост :

 1. за извършване на дейности, свързани с търсене и проучване на подземни богатства по реда на Закона за подземните богатства - за срока на разрешението, издадено по реда н Закона за подземните богатства;

 2. на държавни органи, извършващи дейности по контрол и опазване на околната среда - когато това е свързано с дейността им, както и на училища, научни институти и юридически лица, които провеждат обучение или извършват научна дейност, свързани с управлението, стопанисването, устройството и опазването на горите - безсрочно;

 3. за извършване на теренни проучвания и консервация на археологически ценности - за срок не по-дълъг от три години.

 4. за извършване на дейности, свързани с допроучване на подземни богатства въз основа на предоставена концесия за добив по Закона за подземните богатства - за периода, в който ще бъдат извършени дейностите по допроучване в съответствие със съгласуван по реда на Закона за подземните богатства работен проект

 **(2)** Извън случаите по ал. 1 право на ползване върху поземлени имоти в горски територии може да се учреди за устройване на постоянни пчелини по смисъла на Закона за пчеларството от кмета на общината - за поземлени имоти в горски територии - общинска собственост.

**Чл. 30. (1)** За учредяване право на ползване върху поземлени имоти в горски територии общинска собственост се подава заявление по образец до кмета на общината.

 **(2)** Към заявлението по ал. 1 се прилага скица на имота с координатите на точките, определящи границите на поземления имот от кадастралната карта или от картата на възстановената собственост, а когато правото на ползване се учредява за извършване на дейности, свързани с търсене и проучване на подземни богатства по реда на Закона за подземните богатства, и:

1. разрешение за търсене и проучване или за проучване, издадено по реда на Закона за подземните богатства, или договор за предоставяне на концесия за добив заедно със съгласувания по реда на Закона за подземните богатства работен проект;

2. влязъл в сила административен акт, издаден по реда на Глава шеста от Закона за опазване на околната среда и/или по реда на Закона за биологичното разнообразие и становище на компетентния орган по околна среда;

3. изготвен и одобрен проект за рекултивация в съответствие с нормативно установените изисквания за рекултивация на нарушени терени - когато дейността, за която се учредява правото на ползване, е свързана с отнемане на повърхностния почвен слой;

**(3)** Кметът на общината се произнася по заявлението в едномесечен срок от датата на постъпването му, като учредява право на ползване или постановява отказ.

 **(4)** Актовете по ал. 3 се съобщават и могат да се обжалват по реда на Административнопроцесуалния кодекс, както и се публикуват на интернет страницата на общината.

 **(5)** За учредяване право на ползване върху поземлени имоти в горски територии общинска собственост за устройване на постоянни пчелини по смисъла на Закона за пчеларството собственикът на пчелина подава заявление до кмета на общината. Към заявлението се прилагат доказателства, че заявителят е вписан в регистъра по чл. 8 от Закона за пчеларството и е собственик на постоянен пчелин с над 10 пчелни семейства.

 **(6)** За настаняване или преместване на временен пчелин по смисъла на Закона за пчеларството не се учредява право на ползване върху поземлени имоти в горски територии по реда на ал. 5, а се издава разрешение от кмета на общината.

 **(7)** Актът за учредяване право на ползване по ал. 5 и разрешението по ал. 6 се издават в деня на подаване на заявлението.

**Чл. 31. (1)** За учредяване право на ползване върху поземлени имоти в горски територии общинска собственост, за извършване на дейности, свързани с търсене и проучване на подземни богатства по реда на Закона за подземните богатства, се заплаща цена, определена с наредбата по чл. 86, ал. 2 от Закона за горите.

 **(2)** Учредяването на право на ползване върху поземлени имоти в горски територии общинска собственост, в полза на училища, научни институти и юридически лица, които провеждат обучение или извършват научна дейност, свързани с управлението, стопанисването, устройството и опазването на горите, както и за извършване на теренни проучвания на археологически ценности, се извършва безвъзмездно.

 **(3)** Цената по ал. 1 се заплаща в тримесечен срок от влизането в сила на акта за учредяване право на ползване. В случай че цената не бъде заплатена в определения срок, правата на лицето, в чиято полза е учредено правото на ползване, се погасяват.

 **(4)** Въз основа на влезлия в сила акт за учредяване право на ползване, а в случаите по ал. 1 - и след извършено плащане, кметът на общината, сключва договор със заявителя. Договорът се вписва от лицето, в чиято полза е учредено правото на ползване, в службата по вписванията по местонахождението на имота и копие от вписания договор се изпраща в Регонална дирекция по горите - гр. Берковица.

 **(5)** Цената за учреденото право на ползване върху поземлени имоти в горски територии общинска собственост постъпва в общината.

**Чл. 32. (1)** Дървесината от поземлени имоти в горски територии общинска собственост, върху които е учредено право на ползване, е собственост на титуляря на правото на ползване.

 **(2)** Добивът и разпореждането с дървесината по ал. 1 се организират от титуляря на правото на ползване по реда на Закона за горите за негова сметка.

 **(3)** След изтичане на срока, за който е учредено правото на ползване по чл. 29, ал. 1, т. 1, 3 и 4, титулярят на правото на ползване е длъжен да извърши рекултивация на терена. Рекултивацията се извършва за негова сметка в едногодишен срок от погасяване правото на ползване. Рекултивацията се извършва при условията и по реда на Закона за опазване на земеделските земи.

**Раздел V**

**Стопанисване на общинските горски територии**

**Чл. 33.** Стопанисването на горските територии на общината се осъществява в съответствие с разпоредбите на Закона за горите и обхваща дейностите по залесяване, защита срещу ерозия и порои и провеждане на сечи в горите.

**Чл. 34.** Дейностите по залесяване на горски територии**,** определяне на източниците от горската семепроизводствена база, събирането и добива на горски репродуктивни материали, тяхното окачествяване, търговия и внос, защитата на горски територии срещу ерозия и порои, както и строежа на укрепителни съоръжения, се организират при условия и по ред, определени с наредбите по чл. 95, ал. 2 от Закона за горите.

**Чл. 35.** Сечите в горите на общината се провеждат за възобновяване, отглеждане и подобряване състоянието на горите и за постигане на целите, заложени в горскостопанските планове и програми, при условия и по ред, определени с наредбата по чл. 101, ал. 3 на Закона за горите.

**Раздел VI**

**Ползване на дървесина и на недървесни продукти**

**Чл. 36. (1)** Ползването на дървесина от горските територии представлява добивът на дървесина и/или разпореждането с нея.

 **(2)** Ползването на дървесина от горските територии - общинска собственост, е възмездно.

 **(3)** Ползването на дървесина от горските територии - общинска собственост, се извършва при условия и по ред, определени с наредбата по чл. 95, ал. 1 от Закона за горите - Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти (ДВ. бр. 96/2011 г.)

**Чл. 37. (1)** Ползването на недървесни горски продукти е добивът на смола, борина, сено, кори, лико, семена, гъби, лечебни и ароматни растения или части от тях, лишеи и мъхове, горски плодове, зеленина, коледни елхи, листников фураж, улов на животни, които не са дивеч, както и разпореждането с тях.

 **(2)** Ползването на лечебни растения се урежда по реда на Закона за лечебните растения.

 **(3)** Ползването на гъби, горски плодове, лечебни и ароматни растения или части от тях, когато не представлява стопанска дейност, се извършва безвъзмездно и свободно.

**Раздел VII**

**Паша в горските територии**

**Чл. 38. (1)** Пашата на селскостопански животни в горските територии на общината, се извършва след заплащане на цена за календарната година, определена с решение на Общински съвет.

 **(2)** Ежегодно, до края на месец февруари, Кметът на общината издава заповед, в която се посочват горските територии, в които е забранена пашата на селскостопански животни. Заповедта се обявява на видно място в общината и кметствата, както и на интернет страницата на общината.

 **(3)** Заповедта по ал. 2 се издава въз основа на постъпили до края на месец януари писмени предложения от:

 1. директорите на държавните горски стопанства или държавни ловни стопанства – за горските територии държавна собственост;

 2. кметовете на кметства и кметските наместници - за горските територии общинска собственост;

 3. собствениците - за горските територии извън посочените в т. 1.

 **(4)** Заповедта по ал. 2 се представя в срок до 10 март в съответната регионална дирекция по горите и съответната регионална инспекция по околната среда и водите, в чийто териториален обхват попадат горските територии.

**Раздел VIII**

**Защита на горските територии**

**Чл. 39. (1)** Защитата на горските територии на общината, която обхваща мерките за превенция и борба с болести, вредители, пожари и други абиотични въздействия, се осъществява по реда на Глава шеста на Раздел ІІ и Раздел ІІІ от Закона за горите.

 **(2)** Защитата на горските територии общинска собственост от болести и вредители и други повреди се извършва на база наредбата по чл. 132 от Закона за горите.

 **(3)** Условията и редът за проектиране на мерките и мероприятията за защита на горските територии от пожари се определят с наредбата по чл. 136, ал. 4 от Закона за горите.

**Чл. 40.** Кметът на общината, кметовете на кметства и кметските наместници организират за сметка на общинския бюджет доброволни формирования за гасене на горски пожари по реда на Закона за защита при бедствия.

**Раздел IX**

**Достъп до горите на общината**

**Чл. 41. (1)** Достъпът до горските територии е свободен, на собствен риск, при спазване указанията на горската администрация и собственика на горската територия, освен в случаите, предвидени в Закона за горите.

 **(2)** Достъпът до горските територии на общината се осъществява при условия и по ред, регламентирани в глава седма от Закона за горите

**Раздел X**

**Строителство в горските територии без промяна на предназначението**

**Чл. 42. (1).** Строителство в горските територии без промяна на предназначението се допуска само за изграждане на обекти по чл. 54, ал. 1 от Закона за горите.

 **(2)** Строителството на обекти по ал. 1 се разрешава при условията и по реда на Закона за устройство на територията и на наредба на министъра на регионалното развитие и благоустройството, и министъра на земеделието и храните.

 **(3)** Собствениците и ползвателите на имоти в горските територии или граничещи с такива не могат да възпрепятстват извършването на ремонти и реконструкции на горски пътища.

**Раздел XI**

**Опазване в горските територии общинска собственост**

**Чл. 43.** (1) Опазването на горските територии обхваща действията по предотвратяване и установяване нарушения на разпоредбите на Закона за горите.

 (2) В съответствие с разпоредбата на чл.188, ал. 1 от Закона за горите, общината организира опазването на горските си територии чрез правоспособни лица.

 (3) Правата и задълженията на лицата по ал. 2 са в съответствие с Раздел І на Глава тринадесета от Закона за горите.

**Глава ІІ**

**Административно- наказателни разпоредби**

**Чл. 44. (1)** Нарушенията по Закона за горите и подзаконовите актове по прилагането му за горските територии на общината се установяват с актове на кметовете на кметства, кметските наместници и лицата, които заемат длъжност в общините или общинските горски структури, за която се изисква лесовъдско образование.

 **(2)** Лицата по ал. 1 имат право да проверяват всички документи за сеч, паша и други ползвания от горите.

**Чл. 45.** Определянето на санкциите се извършва съобразно Глава осемнадесета, Раздел ІІ от Закона за горите.

**Чл. 46. (1)** Наказателните постановления по Закона за горите и подзаконовите актове по прилагането му се издават от кмета на общината - за нарушения, установени от лицата по чл. 274, ал. 1, т. 3

 **(2)** Глобите, имуществените санкции и сумите, получени от продажбата на отнетите в полза на държавата вещи, или паричната равностойност на липсващите вещи - предмет и/или средство на нарушението, се внасят в бюджета на общината, когато наказателното постановление е издадено от кмет на община.

**Чл. 47.** Установяването на нарушенията, издаването, обжалването, както и изпълнението на наказателните постановления се извършват по реда на Закона за административните нарушения и наказания.

**Преходни и заключителни разпоредби**

§ 1. Наредбата се приема на основание чл. 181, ал. 6 от Закона за горите и чл. 21, ал. 2 от Закона за местното самоуправление и местната администрация.

§ 2. За неуредени в наредбата случаи, се прилагат разпоредбите на българското законодателство и по специално Закона за горите, Закона за общинската собственост, Закона за устройство на територията и подзаконовите нормативни актове по тяхното прилагане.

§ 3. Контролът по изпълнение на наредбата се осъществява от Кмета на общината.

§ 4. Наредбата е приета с решение № ............ от ................2021 год. на Общински съвет Криводол, протокол № ....................2021 год.